**Ministru kabineta rīkojuma projekta „Par finanšu līdzekļu piešķiršanu no valsts pamatbudžeta programmas „Līdzekļi neparedzētiem gadījumiem””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. |  Pamatojums | Veterinārmedicīnas likuma 38.panta pirmā daļa.Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” (turpmāk – noteikumi Nr.1644) 2.punkts un Ministru kabineta 2005.gada 15.marta noteikumi Nr.177 „Kārtība, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošās dzīvnieku infekcijas slimības vai epizootijas uzliesmojuma laikā” (turpmāk – noteikumi Nr.177).  |
| 2. | Pašreizējā situācija un problēmas | Veterinārmedicīnas likuma 38.panta pirmās daļas 3.punktā ir noteikts, ka dzīvnieku īpašniekam ir tiesības saņemt zaudējumu kompensāciju par salmonelozes uzliesmojuma apkarošanas laikā iznīcinātajiem cāļiem, jaunputniem vai pieaugušajiem putniem, iznīcinātajām olām, kas paredzētas patēriņam cilvēku uzturā un inkubēšanai, produktiem, kas paredzēti patēriņam cilvēku uzturā, kā arī par dzīvnieku barību. Savukārt Veterinārmedicīnas likuma 38. panta pirmās daļas 5.punktā ir noteikts, ka dzīvnieku īpašniekam ir tiesības saņemt zaudējumu kompensāciju par Amerikas peru puves apkarošanas laikā iznīcinātajām bišu saimēm.Noteikumi Nr.177 nosaka kārtību, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošo dzīvnieku infekcijas slimību un epizootiju uzliesmojuma laikā. Dzīvnieku īpašniekiem ZS „Censoņi” un ZS „Druļļi” radušies materiāli zaudējumi, lai savā ganāmpulkā apkarotu putnu salmonelozi. Savukārt Mārim Ērenfrīdam radušies materiālie zaudējumi, lai savā bišu dravā apkarotu Amerikas peru puvi.Lai izpildītu Veterinārmedicīnas likumā un noteikumos Nr.177 noteikto, jāizdod Ministru kabineta rīkojums, kas nosaka kompensācijas izmaksu dzīvnieku īpašniekam, lai segtu zaudējumus, kas dzīvnieku īpašniekiem radušies putnu salmonelozes uzliesmojuma un Amerikas peru puves uzliesmojuma apkarošanas laikā. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Saskaņā ar noteikumiem Nr.1644 valsts iestāde iesniedz pieprasījumu, t.i., tiesību akta projektu, Ministru kabinetā. Ministru kabineta rīkojuma projekts „Par finanšu līdzekļu piešķiršanu no valsts pamatbudžeta programmas „Līdzekļi neparedzētiem gadījumiem”” (turpmāk – rīkojuma projekts) ir sagatavots saskaņā ar noteikumu Nr.1644 prasībām un paredz kompensēt lauksaimniecības dzīvnieku īpašniekiem izdevumus, kas radušies putnu salmonelozes uzliesmojuma un Amerikas peru puves uzliesmojuma apkarošanas laikā. Kompensācijas lauksaimniecības dzīvnieku īpašniekiem izmaksās Lauku atbalsta dienests pēc naudas līdzekļu saņemšanas no valsts pamatbudžeta programmas 02.00.00 „Līdzekļi neparedzētiem gadījumiem”.Ar rīkojuma projektu tiks nodrošināta noteikumu Nr.177 9.4.apakšpunkta prasības izpilde par to, ka kompensācija, pārskaitot to dzīvnieku īpašnieka norādītajā bankas kontā, tiek izmaksāta 90 dienu laikā pēc dzīvnieku īpašnieka iesnieguma saņemšanas.Tāpat rīkojuma projekts paredz Zemkopības ministrijai nodrošināt, lai valsts budžetā daļēji tiktu atgūti līdzekļi par dzīvnieku īpašniekiem izmaksāto kompensāciju saistībā ar salmonelozes programmu. Naudas līdzekļu atgūšana paredzēta no Eiropas Savienības budžeta saskaņā ar **Eiropas Parlamenta un Padomes 2014. gada 15. maija Regulu (ES) Nr.652/2014, ar ko paredz noteikumus tādu izdevumu pārvaldībai, kuri attiecas uz pārtikas apriti, dzīvnieku veselību un dzīvnieku labturību, augu veselību un augu reproduktīvo materiālu, un ar ko groza Padomes Direktīvas 98/56/EK, 2000/29/EK un 2008/90/EK, Eiropas Parlamenta un Padomes Regulas (EK) Nr.178/2002, (EK) Nr.882/2004 un (EK) Nr.396/2005, Eiropas Parlamenta un Padomes Direktīvu 2009/128/EK un Eiropas Parlamenta un Padomes Regulu (EK) Nr.1107/2009 un atceļ Padomes Lēmumus 66/399/EEK, 76/894/EEK un 2009/470/EK.** Rīkojuma projekta pieņemšana problēmu atrisinās pilnībā. |
| 5. | Projekta izstrādē iesaistītās institūcijas | Lauku atbalsta dienests |
| 6. | Iemesli, kādēļ netika nodrošināta sabiedrības līdzdalība | Rīkojuma projekts nemaina pastāvošo regulējumu par to, ka dzīvnieku īpašnieki saņem kompensāciju par zaudējumiem, kas radušies valsts uzraudzībā esošās dzīvnieku infekcijas slimības vai epizootijas uzliesmojuma laikā. |
| 7. | Cita informācija | Nav. |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Sabiedrības mērķgrupa ir lauksaimniecības dzīvnieku īpašniek**i** – ZS „Censoņi”, ZS „Druļļi” un Māris Ērenfrīds. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Rīkojuma projekts paredz izmaksāt lauksaimniecības dzīvnieku īpašniek**ie**m 1023,54 *euro*. |
| 4. |  Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |
|  **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016.gads** | **Turpmākie trīs gadi (euro)** |
|  **2017.gads** |  **2018.gads** |  **2019.gads** |
|  Saskaņā ar valsts budžetu kārtējam gadam |  Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 566 | 0 | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 1 024 | 0 | 0 | 0 |
| 2.1. valsts pamatbudžets | 0 | 1 024 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | – 1 024 | 566 | 0 | 0 |
| 3.1. valsts pamatbudžets | 0 | – 1 024 | 566 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| + 1 024 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
|  5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Ar rīkojuma projektu tiek paredzēta kompensācijas izmaksa dzīvnieku īpašniekam ZS „Censoņi” 83,66 *euro* apmērā. Atbilstoši Pārtikas un veterinārā dienesta (turpmāk – PVD) inspektora aktā Nr.1 norādītajai informācijai saimniecībā iznīcināti 22 dējējputni līdz 48 nedēļu vecumam un 14 dējējputnu līdz 63 nedēļu vecumam. Tā kā saimniecībā putni tiek perēti uz vietas, tad nav putnu iepirkšanas dokumentu, pēc kuriem var noteikt iznīcināto putnu vecumu, un ir jāpaļaujas uz PVD inspektora konstatēto uz vietas saimniecībā. Noteikumu Nr.177 2.pielikumā ir noteikts kompensācijas apmērs katrai atsevišķai putnu grupai atkarībā no putnu vecuma un pielietojuma. Precīzs kompensācijas apmēra aprēķins redzams Lauku atbalsta dienesta iesniegtajā informācijā, kas pievienota anotācijas pielikumā. Tā kā aktos par piespiedu kārtā nokautiem vai iznīcinātiem dzīvniekiem, iznīcinātiem kautķermeņiem, dzīvnieku izcelsmes produktiem, spermu, olšūnām, embrijiem, gametām, inkubējamām olām un dzīvnieku barību, iznīcināto inventāru vai zaudējumiem, kas radušies dezinficēšanas laikā, PVD inspektors atzīmējis norādi par kompensācijas nesamazināšanu, dzīvnieku īpašniekam pienākas kompensācija 83,66 *euro* apmērā. Ar rīkojuma projektu tiek paredzēta kompensācijas izmaksa dzīvnieku īpašniekam ZS „Druļļi” 671,01 *euro* apmērā. Atbilstoši PVD inspektora aktā Nr.1 norādītajai informācijai saimniecībā iznīcināti 69 dējējputni līdz 48 nedēļu vecumam un 57 jaunputni līdz 13 nedēļu vecumam. Tā kā saimniecībā putni tiek perēti uz vietas, tad nav putnu iepirkšanas dokumentu, pēc kuriem var noteikt iznīcināto putnu vecumu, un ir jāpaļaujas uz PVD inspektora konstatēto uz vietas saimniecībā. Noteikumu Nr.177 2.pielikumā ir noteikts kompensācijas apmērs katrai atsevišķai putnu grupai atkarībā no putnu vecuma un pielietojuma. Saimniecībā putni tiek perēti uz vietas un līdz ar to audzēti vaislas jaunputni, no kuriem iegūst dējējvistas, tādēļ kompensācijas apmērs par 57 iznīcinātajiem jaunputniem ir noteikts saskaņā ar 2.pielikuma 28.4.4.apakšpunktu – 8,54 *euro* par vaislas jaunputnu vecumā no 3 līdz 4 mēnešiem. Precīzs kompensācijas apmēra aprēķins redzams Lauku atbalsta dienesta iesniegtajā informācijā, kas pievienota anotācijas pielikumā. Tā kā aktos par piespiedu kārtā nokautiem vai iznīcinātiem dzīvniekiem, iznīcinātiem kautķermeņiem, dzīvnieku izcelsmes produktiem, spermu, olšūnām, embrijiem, gametām, inkubējamām olām un dzīvnieku barību, iznīcināto inventāru vai zaudējumiem, kas radušies dezinficēšanas laikā, PVD inspektors atzīmējis norādi par kompensācijas nesamazināšanu, dzīvnieku īpašniekam pienākas kompensācija 671,01 *euro* apmērā.Ar rīkojuma projektu tiek paredzēta kompensācijas izmaksa dzīvnieku īpašniekam Mārim Ērenfrīdam 268,92 *euro* apmērā.Atbilstoši PVD inspektora aktā Nr.1 norādītajai informācijai saimniecībā iznīcinātas trīs slimības skartās bišu saimes. Noteikumu Nr.177 7.3pielikumā ir noteikts kompensācijas apmērs par iznīcināto bišu saimi, ņemot vērā, vai bišu saimju īpašniekam ir pirkuma dokuments vai nav. Precīzs kompensācijas apmēra aprēķins redzams Lauku atbalsta dienesta iesniegtajā informācijā, kas pievienota anotācijas pielikumā. Tā kā aktos par piespiedu kārtā nokautiem vai iznīcinātiem dzīvniekiem, iznīcinātiem kautķermeņiem, dzīvnieku izcelsmes produktiem, spermu, olšūnām, embrijiem, gametām, inkubējamām olām un dzīvnieku barību, iznīcināto inventāru vai zaudējumiem, kas radušies dezinficēšanas laikā, PVD inspektors atzīmējis norādi par kompensācijas nesamazināšanu, dzīvnieku īpašniekam pienākas kompensācija 268,92 *euro* apmērā. |
| 6.1. detalizēts ieņēmumu aprēķins |  |
| 6.2. detalizēts izdevumu aprēķins |  |
| 7. Cita informācija | Lēmums par kompensācijas apmēru pieņemts individuāli. Noteikumu Nr.177 6.punktā noteikti kritēriji, pēc kuriem var samazināt izmaksājamo kompensāciju. Turklāt PVD inspektors vērtē to, kā dzīvnieku īpašnieks ir pildījis normatīvajos aktos noteiktās prasības, vai laikus ir ziņots par dzīvnieku saslimšanu un vai laikus veikti pasākumi slimības ierobežošanai. Tā kā iepriekšminētaj**ie**m dzīvnieku īpašniek**ie**m nav konstatēti normatīvo aktu pārkāpumi, turklāt kaušanas brīdī dzīvnieki bija ar pietiekamu dzīvsvaru un tiem nebija konstatētas slimību izraisītas pārmaiņas, tika pieņemts lēmums par kompensāciju nesamazināšanu. Arī bišu saimju īpašniekam PVD inspektors nekonstatēja normatīvo aktu pārkāpumus, tādēļ tika pieņemts lēmums par kompensācijas nesamazināšanu. Katru gadu no Eiropas Savienības budžeta līdzekļiem valstij tiek pārskaitīti līdz 75 % no iztērētajiem līdzekļiem kompensāciju izmaksai dzīvnieku īpašniekiem, kuriem zaudējumi radušies salmonelozes apkarošanas rezultātā, jo Eiropas Komisijā ir apstiprināta ilgtermiņa salmonelozes kontroles un apkarošanas programma. Izdevumus sedz no valsts budžeta programmas 02.00.00 “Līdzekļi neparedzētiem gadījumiem”. |

Anotācijas IV, V, VI un VII sadaļa – projekts šo jomu neskar.

Zemkopības ministrs J.Dūklavs

07.06.2016. 16:24

1485

S.Vanaga

67027363, Sanita.Vanaga@zm.gov.lv